अश्विनी उपाध्याय ने जनसंख्या नियंत्रण को लेकर नेताओं पर खासतौर से पाबंदी लगाने की मांग की है. उन्होंने कहा है कि दो से अधिक बच्चे पैदा करने वाले लोगों को सिर्फ चुनाव लड़ने से ही रोकने से काम नहीं बनेगा, बल्कि राजनीतिक दलों के गठन से लेकर उनके पार्टी पदाधिकारी बनने पर भी कानूनी बंदिश होनी चाहिए. भाजपा नेता ने प्रधानमंत्री और चुनाव आयोग को पत्र लिखकर संसदीय और राज्य विधानसभा चुनाव लड़ने की अधिकतम सीमा 70 साल और न्यूनतम शैक्षणिक योग्यता स्नातक करने का निर्देश देने की भी मांग की है. उपाध्याय ने प्रधानमंत्री कार्यालय (पीएमओ) में पत्र लिखकर ऐसे कानून बनाने की मांग की है, जिसके तहत सिर्फ दो बच्चे वाले ही चुनाव लड़ सकते हैं.